OBRAZLOŽENJE POLUGODIŠNJEG IZVJEŠTAJA O IZVRŠENJU 

FINANCIJSKOG PLANA UMJETNIČKE GALERIJE DUBROVNIK  ZA 2026. GODINU

Na temelju članka 81. Zakona o proračunu (NN 144/21) dužni smo izraditi Izvještaj o izvršenju financijskog plana.  Svrha sastavljanja i prezentiranja ovog obrazloženja je pružiti informacije o poslovanju Umjetničke Galerije Dubrovnik za razdoblje siječanj – lipanj  2026. godine. Izvješćem o ostvarenju financijskog plana uspoređuje se ostvarenje tekućih rezultata s usvojenim financijskim planom i ostvarenjima u prethodnoj godini te izvršenje ili procjena financijskih uvjeta i rezultata poslovanja.

Ukupan godišnji financijski plan rashoda za 2026. godinu Umjetničke Galerije Dubrovnik, koji osim proračunskih sredstava uključuje i vlastita i namjenska sredstva iznosio je 1.340.692 Eur. Od toga je realizirano 613.489 Eur ili 46 %.

Navedeni iznos financijskog plana Umjetničke Galerije Dubrovnik podijeljen je na dva programa: 
Redovnu djelatnost i Programsku djelatnost.

Program – Redovna djelatnost ustanove

Program obuhvaća aktivnost  Administracija i upravljanje, kojom se planiraju rashodi za redovito funkcioniranje ustanove neovisno o programima koje ustanova provodi, kao što su rashodi za zaposlene, materijalni troškovi poslovanja, financijski rashodi, investicije u prostor i sl. 
Rashodi za zaposlene ostvareni su u iznosu 421.589 Eur.  Rashodi su uvećani za 12 % u odnosu na isto razdoblje 2025. godine zbog primjene isplate materijalnih prava ostvarenih na temelju odredbi članka Kolektivnog ugovora za zaposlene u ustanovama kulture Grada Dubrovnika (uvećani koeficijenti složenosti poslova radnih mjesta radnika, ) kao i zbog uvećanja osnovice za izračun osnovne mjesečne plaće koja je u jednakom iznosu, a koja iznosi 770 Eur. 
Materijalni rashodi ostvareni su u iznosu od 145.085 Eur i za 9 % su veći od ostvarenih u prethodnoj godini. 
Financijski plan je ostvaren planiranom dinamikom te su uredno podmireni svi režijski troškovi, materijalni i financijski rashodi, a u svrhu redovnog i kvalitetnog funkcioniranja ustanove.
Sredstva su utrošena na naknade za prijevoz zaposlenima, naknade za službena putovanja, uredski materijal, materijal i sredstva za čišćenje, električnu energiju, telekomunikacijske usluge, poštarinu, usluge tekućeg i investicijskog održavanja građevinskih objekata i opreme, usluge promidžbe i informiranja, komunalne usluge, intelektualne, odvjetničke i grafičke i tiskarske usluge, računalne usluge.
Financijski rashodi čine bankarske usluge i naknade. Ostvareni su u iznosu od 957 Eur.  Smanjeni su u odnosu na prethodnu godinu iznosi 1 %.
Rashodi za nabavu proizvedene dugotrajne imovine ostvareni su u iznosu od 45.850 Eur .  Sredstava su uložena u kupnju računalne opreme i namještaja za opremanje muzejske suvenirnice, kao i kupnju umjetničkih djela izloženih u muzeju.
Za financiranje Redovne djelatnosti Umjetničke Galerije Dubrovnik planirano je 1.146.565 Eur, a do 30. lipnja 2026. godine utrošeno je 582.612 Eur ili 16%.

Rashodi Administracije i upravljanja Umjetničke Galerije Dubrovnik financirani su najvećim dijelom iz proračunskih sredstava osnivača, Grada Dubrovnika, i to ukupno u iznosu od 507.444 Eur.
Program – Programska djelatnost ustanove
U 2026. godini plan je iznosio 194.127 Eur, a realizirano je 30.879 Eur ili 16 % godišnjeg plana.

Sredstva za programe ustanova osigurana su iz više izvora pri čemu se najveći dio financira iz proračuna Grada Dubrovnika 23.574 eura, iz vlastitih sredstava ustanove 4.295 eura i iz donacija 3010 eura. 
Navedenim sredstvima realizirani su programi u izložbenoj i izdavačkoj djelatnosti Umjetničke Galerije Dubrovnik kojima je cilj  prezentacija  vlastitog fundusa i novih sadržaja, razvoj muzejske djelatnosti i prezentacije umjetničkog stvaralaštva kao i obogaćenje kulturne ponude Grada Dubrovnika.

Umjetnička Galerija Dubrovnik aktivno organizira i provodi edukativne aktivnosti. 
